วัชระ พรรณเชษฐ์

วัชระ พรรณเชษฐ์ (เกิด 
2 สิงหาคม พ.ศ. 2504) ​อดีตผู้แทนการค้าไทย ในสมัยรัฐบาลของอภิสิทธิ์ เวชชาชีวะ เป็นอดีตเลขาธิการพรรคเพื่อแผ่นดิน และเป็นทายาทกลุ่มสิทธิผล ผู้จำหน่ายรถยนต์รายใหญ่ของไทย

**ประวัติ**
วัชระ พรรณเชษฐ์ หรือ ดร.วัชระ พรรณเชษฐ์ เกิดวันที่ 2 สิงหาคม พ.ศ. 2504 ที่ จังหวัดธนบุรี เป็นบุตรของ ร้อยโทอนันต์ พรรณเชษฐ์ และ นางกัลยาณี พรรณเชษฐ์ วัชระเคยเป็นหนึ่งในผู้บริหารพรรคไทยรักไทยเคยดำรงตำแหน่งเป็น กรรมการผู้ช่วยรัฐมนตรีประจำกระทรวงอุตสาหกรรม ที่มี นายพินิจ จารุสมบัติ เป็นรัฐมนตรีว่าการใน (คณะรัฐมนตรีคณะที่ 54 ของไทย) ที่มี พ.ต.ท.ดร.ทักษิณ ชินวัตรเป็นนายกรัฐมนตรี โดยได้รับมอบหมายให้ดูแลรับผิดชอบงานด้านอุตสาหกรรมยานยนต์ ซึ่งถือว่าตรงกับความถนัด ที่ ดร.วัชระ อยู่ในธุรกิจรถยนต์รายใหญ่มาก่อน และรัฐบาลขณะนั้นมีโครงการผลักดันประเทศไทยให้เป็น “ดีทรอยต์แห่งเอเชีย” ซึ่งเป็น 1 ใน 5 ยุทธศาสตร์ทางอุตสาหกรรมที่สำคัญของรัฐบาลทักษิณ
ต่อมาภายหลัง รัฐประหาร พ.ศ. 2549 วัชระ ได้รับการแต่งตั้งให้เป็น สมาชิกสภานิติบัญญัติแห่งชาติ และต่อมาได้เข้าร่วมกับ พรรคเพื่อแผ่นดิน ที่มี นายสุวิทย์ คุณกิตติ เป็นหัวหน้าพรรค

**ชีวิตส่วนตัว**
วัชระ พรรณเชษฐ์ เป็นบุตรของ ร้อยโทอนันต์และนางกัลยาณี พรรณเชษฐ์ มีน้องสาวคนเดียว ชื่อ ดร.วัชรี พรรณเชษฐ์
วัชระ เคยสมรสกับ นวลพรรณ ล่ำซำ นายกสมาคมกีฬาฟุตบอลแห่งประเทศไทย ในพระบรมราชูปถัมภ์ ผู้บริหารเมืองไทยประกันภัย และผู้ช่วยเลขาธิการพรรคประชาธิปัตย์ มีบุตรสาวด้วยกันคือ นวลวรรณ พรรณเชษฐ์ (น้องปราง) แต่ต่อมาได้หย่าร้างจากกัน เมื่อปลายปี พ.ศ. 2547

**การศึกษา**
 พ.ศ. 2522 : โรงเรียนอัสสัมชัญ- พ.ศ. 2526 : ปริญญาตรี วิศวกรรมศาสตร์ (สาขาเครื่องกล) คณะวิศวกรรมศาสตร์ จุฬาลงกรณ์มหาวิทยาลัย- พ.ศ. 2528 : ปริญญาโท บริหารธุรกิจ ไมอามี่ ประเทศสหรัฐอเมริกา- พ.ศ. 2533 : ปริญาเอก บริหารธุรกิจ มหาวิทยาลัยแปซิฟิคเวสเทอร์น ประเทศสหรัฐอเมริกา

**ประวัติการดำรงตำแหน่งทางราชการ**
 กรรมการคณะกรรมการส่งเสริมการลงทุน (BOI)- กรรมการเลขาธิการหอการค้าไทย 5 ปี- ที่ปรึกษารองนายกรัฐมนตรี (ฯพณฯ กร ทัพพะรังสี)- ผู้แทนในสภาที่ปรึกษาธุรกิจเอเบค APEC Business Adystory Council- ที่ปรึกษาประจำคณะกรรมมาธิการ การพาณิชย์สภาผู้แทนราษฏร- กรรมการการกีฬาแห่งประเทศไทย- ประธานที่ปรึกษาผู้ว่าการท่องเที่ยวแห่งประเทศไทย (พ.ศ. 2533-2535)

**ประวัติการดำรงตำแหน่งสำคัญทางการเมือง**
 ที่ปรึกษาของรองนายกรัฐมนตรี (นายกร ทัพพะรังสี)- ที่ปรึกษารัฐมนตรีว่าการกระทรวงอุตสาหกรรม ด้านยุทธศาสตร์ และการลงทุน- ที่ปรึกษารัฐมนตรีว่าการกระทรวงต่างประเทศ (นายสุรเกียรติ เสถียรไทย)- ประธานที่ปรึกษา ผู้ว่าการการท่องเที่ยวแห่งประเทศไทย (ตั้งแต่ธันวาคม 2545)- กรรมการคณะกรรมการส่งเสริมการลงทุน (ตั้งแต่ พ.ศ. 2544)- กรรมการการกีฬาแห่งประเทศไทย (พ.ศ. 2533-2535)- กรรมการหอการค้าไทย แต่งตั้ง พ.ศ. 2536- กรรมการเลขาธิการหอการค้าไทย (ตั้งแต่ พ.ศ. 2541)- กรรมการบริหาร สภาหอการค้าแห่งประเทศไทย / กรรมการ สภามหาวิทยาลัยหอการค้าไทย- กรรมการคณะกรรมการการร่วมสภาหอการค้าแห่งประเทศไทย สภาอุตสาหกรรมแห่งประเทศไทย สมาคมธนาคารไทย (กกร.)- ประธานอำนวยการ APECCEO SUMMIT 2003- ผู้แทนในสภาที่ปรึกษาด้านธุรกิจเอเปค (APEC Business Adystory Council)- ที่ปรึกษาประจำคณะกรรมาธิการพาณิชย์สภาผู้แทนราษฏร์ (ตั้งแต่ พ.ศ. 2544)- ประธานองค์กร YOUNG PRESIDENT ORGANIZATION (YPO) แห่งประเทศไทย

**ผู้แทนการค้าไทย**
ในปี พ.ศ. 2552 ดร.วัชระ พรรณเชษฐ์ ได้เข้ามารับตำแหน่งผู้แทนการค้าไทย (ตำแหน่งเทียบเท่ารัฐมนตรี) ในสมัยรัฐบาลของนายอภิสิทธิ์ เวชชาชีวะ

**ประวัติการดำรงตำแหน่งทางธุรกิจ**
 กรรมการผู้จัดการใหญ่และประธานบริหาร บริษัทสิทธิผลเซลล์ จำกัด- ประธานกรรมการบริหาร กลุ่มสิทธิผลโฮลดิ้ง จำกัด (ด้านอสังหาริมทรัพย์ คอมพิวเตอร์ ค้าปลีก ลงทุน ฯลฯ)

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  เว็บไซต์ศูนย์ข้อมูลนักการเมือง ThaisWatch.com 
หมวดหมู่:นักเศรษฐศาสตร์ชาวไทย
หมวดหมู่:นักธุรกิจจากกรุงเทพมหานคร
หมวดหมู่:นักการเมืองจากกรุงเทพมหานคร
หมวดหมู่:นักการเมืองพรรคไทยรักไทย
หมวดหมู่:พรรคเพื่อแผ่นดิน
หมวดหมู่:นักการเมืองพรรคประชาธิปัตย์
หมวดหมู่:ผู้แทนการค้าไทย
หมวดหมู่:บุคคลจากเขตหนองแขม
หมวดหมู่:บุคคลจากจังหวัดธนบุรี
หมวดหมู่:บุคคลจากคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:สมาชิกสภานิติบัญญัติแห่งชาติ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.